Správa Komisie Rade o Tokaji /* KOM/2006/0837 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.12.2006 KOM(2006) 837 v konečnom znení SPRÁVA KOMISIE RADE o Tokaji SPRÁVA KOMISIE RADE o Tokaji Dohodou medzi Európskym spoločenstvom a Maďarskou republikou o vzájomnej ochrane a kontrole názvov vín (ďalej len ako „dohoda medzi EÚ a Maďarskom o víne“)[1] sa stanovilo, že zemepisné označenia uvedené v prílohe k dohode, okrem iného termín TOKAJ, sú vyhradené výhradne pre vína s pôvodom v Maďarsku, na ktoré sa vzťahujú. V spoločnom vyhlásení pripojenom k dohode sa zmluvné strany dohodli, že pokiaľ ide o homonymné alebo identické zemepisné označenia, všetky odvodené tvary názvu TOKAJ, napr. TOKAJSHKE, TOKAJER atď., sú chránené pre Maďarsko. Dohodou sa ďalej stanovilo trinásťročné prechodné obdobie od nadobudnutia účinnosti uvedenej dohody, ktoré končí 31. marca 2007 a počas ktorého francúzsky a taliansky výrobcovia môžu používať termín TOKAY a TOCAI v uvedenom poradí pre odrody viniča hroznorodého pod špecifickými podmienkami určenými v uvedenej dohode. Spoločenstvo so Slovenskom neuzavrelo žiadnu dohodu o víne. V dôsledku rozšírenia EÚ sa dohoda medzi EÚ a Maďarskom o víne z roku 1993 nahradila prístupovou zmluvou a od 1. mája 2004 je caduc , ale jej obsah sa zahrnul do acquis . Z toho dôvodu: 1. Znamenajú maďarské a slovenské zemepisné označenia TOKAJ „akostné vína z ohraničenej vinohradníckej plochy“ podľa článku 54 nariadenia Rady (ES) č. 1493/1999[2]. Ako také využívajú výhody vyplývajúce z ochrany označovania ustanovenej v článku 48 nariadenia (ES) č. 1493/1999. Ochrana je rozšírená takisto na preklady, ako sú TOKAY vo francúzštine a TOCAI v taliančine. 2. Na obdobie postupného ukončovania uvádzania odrôd viniča použitím termínov TOKAY/TOCAI na etiketách vín vo Francúzku a Taliansku sa teraz vzťahuje článok 19 ods. 2 nariadenia Komisie (ES) č. 753/2002[3], a najmä príloha II k nemu. Podľa uvedených ustanovení sa uvádzanie odrôd hrozna TOKAY PINOT GRIS (Francúzsko), TOCAI ITALICO (Taliansko) a TOCAI FRUILANO (Taliansko) na etiketách vín ukončí 31. marca 2007. Tento prístup je v súlade s článkom 24 ods. 6[4] dohody TRIPS Svetovej obchodnej organizácie. Táto otázka však bola počas prístupových rokovaní niekoľkokrát otvorená, čo viedlo k priloženiu tohto vyhlásenia Rady k zápisnici zo zasadania Rady pre všeobecné záležitosti z 18. novembra 2002: „ Le Conseil rappelle que, conformément à l'acquis communautaire, certains vins produits en Italie et en France peuvent être respectivement dénommés 'TOCAI' et 'TOKAY PINOT GRIS' jusqu'au 31 mars 2007. ( Rada pripomína, že v súlade s acquis communautaire môžu určité vína vyrobené v Taliansku a vo Francúzku niesť názov „TOCAI“ a „TOKAY PINOT GRIS“ v uvedenom poradí do 31. marca 2007 .) Le Conseil invite la Commission à présenter, en 2006, un rapport détaillé sur la question, afin d'adopter, pour la période au-delà de 2007, les mesures qui paraîtraient nécessaires, en prenant en considération les intérêts des producteurs ainsi que de la politique de l'Union concernant la protection des dénominations géographiques . (Rada žiada Komisiu o predloženie podrobnej správy o uvedenej otázke v roku 2006, aby sa mohli prijať opatrenia potrebné na obdobie po roku 2007 s ohľadom na záujmy výrobcov, ako aj na politiku Únie týkajúcu sa ochrany zemepisného označovania.)“ Takisto sa nesmie zabudnúť na toto: Francúzsky výrobcovia vín v Alsasku používali termín TOKAY na vína vyrobené z hrozna odrody „Pinot gris“. Počas uvedeného obdobia postupného ukončovania, ktoré uplynie 31. marca 2007, sú výrobcovia vín v Alsasku oprávnení pokračovať v používaní termínu TOKAY, ale spolu s jeho synonymom, a to „Pinot gris“. Francúzsko súhlasí, že po 31. marci 2007 na vína vyrobené z hrozna uvedenej odrody sa bude môcť používať len názov PINOT GRIS. Taliansky výrobcovia vín vo Friuli prestanú používať termín TOCAI na etiketách vín 31. marca 2007 a budú používať názov FRIULANO. Okrem toho, pokiaľ ide o hrozno odrody TOCAI ITALICO, túto odrodu OIV[5] neuvádza v „medzinárodnom zozname odrôd viniča a ich synoným“ a neuvádza sa ani v odborných zoznamoch (UPOV ani IBPGR). V súlade s článkom 20 ods. 3[6] nariadenia Komisie (ES) č. 1227/2000 z 31. mája 2000[7] sa preto táto odroda viniča nemôže v Taliansku ďalej používať. V rozsudku vo veci C-347/03 vynesenom Európskym súdnym dvorom (ESD) 12. mája 2005 súd potvrdil, že obdobie postupného ukončovania je platné. Rozsudky vo veciach T-417/04, T-418/04 a T-431/04 pred ESD týkajúce sa rovnakého predmetu ešte neboli vynesené. Nakoniec, od roku 2004 má Komisia v úmysle ochraňovať na medzinárodnej úrovni zemepisné označenie TOKAJ v tretích krajinách a zabrániť použitiu tohto názvu ako odrody viniča. Dohodou medzi Európskym spoločenstvom a Spojenými štátmi americkými[8] z 10. marca 2006 sa ustanovuje v Spoločenstve zákaz používania termínu TOKAY ako označenia odrody hrozna na etiketách vín USA. Dohodou medzi Európskym spoločenstvom a Austráliou (zatiaľ neparafovanou) sa vyjadruje úmysel zakázať používanie termínu TOKAY v Spoločenstve na označenie odrody hrozna na etiketách austrálskych vín. Navrhovaný prístup: So zreteľom na: 1. dlhé diskusie v Rade vedúce ku kompromisu, 2. nedávne rozhodnutie súdneho dvora, 3. medzinárodné záväzky a 4. zmenu v enologických postupoch výrobcov vín, sa Komisia domnieva, že smerodajná by mala byť výlučná ochrana zemepisného označenia „TOKAJ“. Komisia má preto v úmysle dodržať lehotu 31. marca 2007 v riadkoch 103, 104 a 105 prílohe II k nariadeniu Komisie (ES) č. 753/2002 pri používaní názvov odrody hrozna, ktoré pozostávajú z názvu zemepisného označenia TOKAJ alebo ho obsahujú, aj pokiaľ ide o použitie v preklade (napr. TOKAY alebo TOCAI). [1] Rozhodnutie Rady 93/724/ES z 23. novembra 1993 o uzavretí Dohody medzi Európskym spoločenstvom a Maďarskou republikou o vzájomnej ochrane a kontrole názvov vín (Ú. v. ES L 337, 31.12.1993, s. 93). [2] Nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (Ú. v. ES L 179, 14.7.1999, s. 1). [3] Nariadenie Komisie (ES) č. 753/2002 z 29. apríla 2001, ktorým sa stanovujú určité pravidlá uplatňovania nariadenia Rady (ES) č. 1493/1999, pokiaľ ide o popis, označovanie, prezentáciu a ochranu určitých vinárskych výrobkov (Ú. v. ES L 118, 4.5.2002, s. 1). [4] Článok 24 ods. 6 dohody TRIPS WTO : "Týmto oddielom sa od člena nevyžaduje, aby uplatňoval svoje ustanovenia, pokiaľ ide o zemepisné označenie akéhokoľvek člena s ohľadom na výrobky vín, pre ktoré je príslušné označenie identické so zaužívaným názvom odrody hrozna vyskytujúceho sa na území daného člena, odo dňa nadobudnutia účinnosti dohody WTO." [5] Organisation internationale de la vigne et du vin (Medzinárodný úrad pre vinič a víno). [6] Článok 20 ods. 3 nariadenia Komisie (ES) č. 1227/2000:"Názvy a synonymické názvy klasifikovaných odrôd musia byť v súlade s názvami ustanovenými niektorou z nasledujúcich inštitúcií:a) Medzinárodný úrad pre vinič a víno (OIV),b) Úniou na ochranu odrôd rastlín (UPOV) a/aleboc) Medzinárodnou radou pre genetické zdroje rastlín (IBPRG)." [7] Nariadenie Komisie (ES) č. 1227/2000 z 31. mája 2000 ustanovujúce podrobné pravidlá na uplatňovanie nariadenia Rady (ES) č. 1493/1999 o spoločnej organizácii trhu s vínom s ohľadom na výrobný potenciál (Ú. v. ES L 143, 16.16.2000, s. 1).) [8] Ú. v. EÚ L 87, 24.3.2006, s. 1.